Nordjyllands Politi glæder sig over nye tal fra Tryg Fonden og Det Kriminalpræventive Råds ordning Nabohjælp, der viser, at 2.389 har tilmeldt sig ordningen. - Vi ved, at nabohjælp kan gøre meget for at forhindre indbrud, faktisk kan op til hvert fjerde indbrud forhindres ved effektiv nabohjælp, siger Ted Andersen, der er leder af den kriminalpræventive afdeling ved Nordjyllands Politi. Nabohjælp drejer sig blandt andet om at holde opsyn med sin nabos hus, når naboen er på ferie eller bortrejst flere dage. Ted Andersen peger i sådanne tilfælde på fire hensyn, der kan være gode til at holde indbrudstyve væk. Gå en runde, om din nabos hus, læg affald i din nabos skraldespand, parker din cykel eller bil ved din nabos hus og vær generelt opmærksom på din nabos hus.

Referat:
Politiet glæder sig over ordning, der kan forhindre hvert fjerde indbrud.